Държавен вестник, бр. 17, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  17
2. Създава се нова ал. 4:
„(4) Не се допуска предизборна агитация в 
държавните и общинските учреждения и ин­
ституции.“
3. Досегашните ал. 4 и 5 стават съответно 
ал. 5 и 6.
§ 41. В чл. 135 се правят следните изменения 
и допълнения:
1. Създават се нови ал. 1 и 2 и ал. 3, 4 и 5:
„(1) Забранява се поставянето на предизборни 
агитационни материали извън предизборната 
кампания по републиканската пътна мрежа и 
общинските пътища.
(2) Сигнали за поставените предизборни 
агитационни материали по ал. 1 се подават 
до областния управител, съответно кмета на 
общината.
(3) Заповедта за премахване на предизборните 
агитационни материали се издава незабавно от 
кмета на общината, района или кметството или 
от областния управител.
(4) Заповедта се връчва на лицето, в чиято 
полза е материалът. 
(5) В случай че лицето, в чиято полза е 
предизборният агитационен материал, не го 
отстрани в тридневен срок от издаването на 
заповедта, материалът се премахва от област­
ния управител, кмета на съответната община, 
район или кметство, като при необходимост 
може да се поиска съдействие от органите на 
Министерството на вътрешните работи.“
2. Досегашната ал. 1 става ал. 6. 
3. Досегашната ал. 2 става ал. 7 и в нея 
думите „ал. 1“ се заменят с „ал. 6“.
§ 42. В чл. 137 се правят следните изменения 
и допълнения:
1. В ал. 1 думата „Разрешения“ се заменя 
с „Регистрация“, а думата „издават“ се заменя 
с „извършва“ и се създава изречение второ: 
„Централната избирателна комисия издава 
удостоверения на регистрираните анкетьори.“
2. В ал. 3 думите „19.00 часа“ се заменят с 
„20.00 часа“. 
§ 43. В глава осма, раздел IV се създава 
чл. 137а:
„Публичност на информацията за възложите­
ля и финансирането
Чл. 137а. (1) От деня на обнародване в 
„Държавен вестник“ на указа на президента за 
насрочване на съответния вид избор до изборния 
ден включително всяко огласяване на резул­
тати от допитвания до общественото мнение 
или на социологически проучвания по повод 
на изборите, извършено чрез медийна услуга 
или по друг начин, при огласяването трябва да 
съдържа информация за възложителя на допит­
ването или проучването, агенцията, извършила 
допитването или проучването, и източниците 
на финансирането му.
(2) Информацията по ал. 1 се представя 
пълно и ясно, като в печатен или друг текстови 
материал е в обособено поле на видно място и 
заема не по-малко от 5 на сто от общата площ 
на материала, а в аудио- и аудио-визуални мате­
риали, излъчени по електронните медии, или в 
представяне пред публика – веднъж в началото и 
веднъж в края на материала или представянето.
(3) Разпоредбите на ал. 1 и 2 се прилагат и 
в случаите, когато агитационни материали на 
партии, коалиции от партии, инициативни ко­
митети и кандидати съдържат или се позовават 
на резултати от допитвания до общественото 
мнение или на социологически проучвания.
(4) Лицата, които провеждат допитвания до 
общественото мнение или социологически про­
учвания по повод на изборите и/или огласяват 
резултати от тях, не могат да се позовават на 
служебна, търговска или друга защитена от закон 
тайна, за да укриват информацията по ал. 1.“
§ 44. В глава осма, раздел IV се създава 
чл. 137б:
„Социологически проучвания в изборния ден
Чл. 137б. (1) Централната избирателна коми­
сия регистрира агенциите, които ще извършват 
социологически проучвания в изборния ден, въз 
основа на заявление, подписано от предста­
вляващия съответната агенция или от изрично 
упълномощено от него лице.
(2) Лицето, представляващо социологическата 
агенция, представя в Централната избирателна 
комисия списък с имената и единния граждански 
номер на анкетьорите и номерата на избира­
телните секции, извън които ще се осъществява 
анкетирането. Когато заявлението и списъкът 
се подават от упълномощено лице, се представя 
и съответното пълномощно.
(3) Анкетьорите са длъжни да носят в избор­
ния ден само отличителни знаци по образец, 
утвърден от Централната избирателна комисия, 
като на бял фон с черни букви се изписва ка­
чеството им. Те се легитимират с издаденото 
им удостоверение.
(4) Едно лице не може да бъде едновременно 
анкетьор и наблюдател.
(5) Агенция, която е регистрирана да извършва 
социологически проучвания в изборния ден, не 
може да участва и с наблюдатели в изборите.
(6) Анкетьорите не могат да извършват со­
циологически проучвания непосредствено пред 
избирателните секции.“
§ 45. Създава се чл. 138а:
„Обявяване на договорите в интернет
Чл. 138а. Доставчиците на медийни услуги са 
длъжни да обявяват на интернет страницата си 
пълното съдържание на договорите, сключени 
с всички регистрирани за участие в изборите 
партии, коалиции от партии и инициативни 
комитети, в срок до три дни от подписването 
на договора.“
§ 46. В чл. 152 се създава ал. 3:
„(3) За целите на предизборната кампания се 
забранява безплатното използване на публичен 
административен ресурс.“
§ 47. В чл. 154 се правят следните изменения 
и допълнения: